المغرب كاعي بزاف على بريطانيا ووزير الداخلية المغربي محمد حصاد اتصل بنظيره البريطاني للتعبير عن استياء سلطات الرباط. علاش هاد الشي كلو؟ حسب بيان لوزارة الداخلية توصلت به “كود”٬ فان بريطانيا طردت مواطنا مغربيا أدين من أجل الإرهاب في بريطانيا . ماشي هادا هو المشكل . المشكيل هو ان لندن لم تخبر الرباط بوصول هذا الشخص ولما وصل “أضرم النار بمنزل والديه، الكائن بمدينة الرباط، ورفض تسليم نفسه لقوات الأمن مهددا إياهم بالسلاح الأبيض. لمغاربة كون خبروهم البريطانيين بان هاد السيد خطير ويهدد حياة الناس كون تصرفو معاه تصرف اخر، السيد جا حسب مصادر “كود” الى عمارة قرب وزارة الشبيبة والرياضة بشارع ابن سينا بالرباط وجبد موس وهدد القوات العمومية والعملية ديال القبض عليه “مازالت جارية” واعتبرت القضية “معقدة” حسب بيان الوزارة. وحسب اخر ما توصلت به “كود” فان والده هو من يفاوضه في هذه الاثناء ليسلم نفسه وقد احدث هذا التصرف هلعا في كل الحي. 
عاجل. ازمة مغربية بريطانية بسبب ارهابي. طلقاتو بريطانيا بلا ما تخبر السلطات المغربية وجا وشعل العافية فدار بوه وشوفو اش دار اخر ومازال ما شدوهش وها اللي كيفاوضو